PATVIRTINTA

Marijampolės vaikų lopšelio-darželio „Pasaka“ direktoriaus 2021-09-

įsakymu Nr. V-

**MARIJAMPOLĖS VAIKŲ LOPŠELIO-DARŽELIO „PASAKA“ KORUPCIJOS PREVENCIJOS**

**2021-2024 METŲ PROGRAMA**

**I SKYRIUS**

**BENDROSIOS NUOSTATOS**

1. Marijampolės vaikų lopšelio-darželio „Pasaka“ (toliau Lopšelis-darželis) korupcijos prevencijos 2021-2024 metų programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, Marijampolės savivaldybės tarybos sprendimu 2021 m. kovo 29d. Nr. 1-49 patvirtinta programa „Marijampolės savivaldybės korupcijos prevencijos 2021- 2024 metų programa“. Programa yra skirta korupcijos prevencijai ir sisteminės korupcijos pasireiškimo galimybėms mažinti Lopšelyje-darželyje.

2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.

3. Programa grindžiama korupcijos prevencija, Lopšelio-darželio bendruomenės antikorupciniu švietimu ir mokymu, siekiant šalinti šio neigiamo socialinio reiškinio priežastis.

4. Programoje numatytomis priemonėmis bendruomenė skatinama reikšti nepakantumą korupcijai, aktyviai remti korupcijos prevencijos priemonių įgyvendinimą Lopšelyje-darželyje.

**II SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

5. Programos tikslas – užtikrinti veiksmingą antikorupcinių priemonių veikimą Lopšelio-darželio bendruomenėje, plėtoti antikorupcinį švietimą ir didinti visuomenės pasitikėjimą.

7. Programos uždaviniai:

7.1 padėti atskleisti Lopšelyje-darželyje korupcijos pasireiškimo priežastis,

7.2.nustatyti Lopšelio-darželio veiklos sritis, kuriose egzistuoja didelė korupcijos pasireiškimo tikimybė;

7.3. šviesti ir informuoti visuomenę;

7.4. užtikrinti efektyvią korupcijos prevencijos ir priežiūros vykdymo ir kontrolės sistemą (administravimą);

8. Programos rezultatyvumas nustatomas vadovaujantis kiekybės ir kokybės kriterijais:

8.1. korupcijos prevencijos;

8.2. antikorupciniu požiūriu atliktų vertinimų išvadomis ir skaičiumi;

8.3. anoniminių ir oficialių pranešimų skaičiumi;

8.4. antikorupcinio švietimo, renginių, straipsnių, pranešimų, seminarų ir kt. skaičiumi;

8.5. antikorupciniuose renginiuose dalyvavusių asmenų skaičiumi.

**III SKYRIUS**

**PROGRAMOS ĮGYVENDINIMAS, STEBĖSENA, VERTINIMAS, ATSAKOMYBĖ, KONTROLĖ, KEITIMAS, PAPILDYMAS IR ATNAUJINIMAS**

9. Už korupcijos prevencijos politikos įgyvendinimą, įskaitant šios Programos nuostatų vykdymą, yra atsakingas Lopšelio-darželio vadovas.

10. Programai įgyvendinti sudaromas priemonių planas (priedas), kuris nustato įgyvendinimo priemones, jų vykdymo terminus bei vykdytojus ir yra neatskiriama šios Programos dalis.

11. Korupcijos prevencijos komisija parengia Programos įgyvendinimo priemonių planą, vykdymo ataskaitą už praėjusius metus ir gruodžio 1 d. pateikia ją lopšelio-darželio direktoriui. Direktorius atsiskaito įstaigos tarybai ir skelbia viešai.

12. Lopšelio-darželio bendruomenė gali teikti pasiūlymus korupcijos prevencijos komisijai dėl Programos pakeitimo ar papildymo.

13. Programoje nurodytų priemonių vykdymą koordinuoja ir kontroliuoja sudaryta Korupcijos prevencijos komisija, o įgyvendina Lopšelio-darželio vadovas.

14. Už konkrečios Programos priemonės įgyvendinimą pagal kompetenciją atsako priemonių plane nurodyti vykdytojai.

15. Programos veiksmingumo stebėseną atlieka Korupcijos prevencijos komisija.

16. Už šios Programos įgyvendinimą atsakingi asmenys, nesilaikantys šioje Programoje nustatytų reikalavimų, atsako Lietuvos Respublikos teisės aktų nustatyta tvarka.

17. Atsižvelgiant į antikorupcinių teisės aktų pakeitimus, kompetentingų institucijų išvadas ir rekomendacijas, programa gali būti keičiama ir papildoma. Programa atnaujinama/parengiama iki pirmojo ketvirčio pabaigos.

**IV SKYRIUS**

**BAIGIAMOSIOS NUOSTATOS**

18. Programos įgyvendinimo priemonių planas ir ataskaita viešai paskelbiama Lopšelio-darželio internetinėje svetainėje [www.marpasaka.lt](http://www.marpasaka.lt)

\_\_\_\_\_\_\_\_\_\_\_\_\_\_\_\_\_